Oxycodone

Oxycodone, dem sell under de brand name Roxicodone den OxyContin (wich be de extended-release form) among odas, be a semi-synthetic opioid dem use medically for de treatment of moderate to severe pain. E be highly addictive wey e be a commonly abused drug. Dem usually dey take am by mouth, wey e be available insyd immediate-release den controlled-release formulations. Onset of pain relief typically dey begin within fifteen minutes den dey last for up to six hours plus de immediate-release formulation. Insyd de United Kingdom, e be available by injection. Combination products sanso be available plus paracetamol (acetaminophen), ibuprofen, naloxone, naltrexone, den aspirin.

Common side effects dey include euphoria, constipation, nausea, vomiting, loss of appetite, drowsiness, dizziness, itching, dry mouth, den sweating. Side effects sanso fi include addiction den dependence, substance abuse, irritability, depression anaa mania, delirium, hallucinations, hypoventilation, gastroparesis, bradycardia, den hypotension. Those allergic to codeine sanso fi be allergic to oxycodone. Use of oxycodone insyd early pregnancy dey appear relatively safe. Opioid withdrawal fi occur if dem rapidly stop. Oxycodone dey act by activating de μ-opioid receptor. Wen dem take am by mouth, e roughly get 1.5 times de effect of de equivalent amount of morphine.

Na dem originally produce oxycodone from de opium poppy opiate alkaloid thebaine insyd 1916 insyd Germany. One year later, na dem use am medically for de first time insyd Germany. Oxycodone be a therapeutic alternative on de World Health Organization's List of Essential Medicines. E be available as a generic medication. Insyd 2023, na e be de 49th most commonly prescribed medication insyd de United States, plus more dan 13million prescriptions. A number of abuse-deterrent formulations be available, such as in combination plus naloxone anaa naltrexone.

 References 

 Read further 


 External links 



Category:Catechol ethers
Category:Drug culture
Category:4,5-Epoxymorphinans
Category:Euphoriants
Category:German inventions
Category:Drugs wey Pfizer develop
Category:Opioids
Category:Mu-opioid receptor agonists
Category:Semisynthetic opioids
Category:World Health Organization essential medicines
Category:Translated from MDWiki